            ROMÂNIA
JUDEŢUL HUNEDOARA
    MUNICIPIUL BRAD
         P R I M A R U L
  Nr. 29/11017/06.02.2026


R E F E R A T  DE  A P R O B A R E
[bookmark: _Hlk117506511]privind însușirea Actului Adițional nr. 4 la Contractul nr. 34/61 din 13.03.2025 privind „Prestarea Serviciului de Salubrizare în zona de colectare 1 Brad,
 Județul Hunedoara” și mandatarea președintelui 
Asociației să semneze acest document


Prin adresa nr. 222/04.02.2026, înregistrată la Primăria Municipiului Brad sub nr. 15228/04.02.2026, Asociația de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” a transmis Nota de Fundamentare nr.220/04.02.2026 privind supunerea spre aprobare a Actului Adițional nr. 4 la Contractul de Achiziție nr. 34/61 din 13.03.2025 privind „Prestarea Serviciului de Salubrizare în zona de Colectare 1 Brad, Județul Hunedoara” și mandatarea președintelui Asociației să semneze actul adițional.
Potrivit prevederilor art. 89 alin. (4) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, personalul de specialitate din cadrul asociațiilor de dezvoltare intercomunitare fundamentează, contrasemnează sau avizează din punct de vedere tehnic, după caz, actele autorităților administrației publice locale din unitățile administrativ-teritoriale prevăzute la alin. (3) din Ordonanță.
Având în vedere că termenul contractual până la care operatorul actual trebuie să presteze serviciul este 23 martie 2026, iar procedura de licitație deschisă pentru atribuirea contractului de achiziție publică având ca obiect „Delegarea gestiunii serviciului de salubrizare în zona de colectare 1 Brad + 2 Hațeg +3 Centru, Județul Hunedoara”, se află în fază de contestații, autoritatea contractantă are obligația de a lua toate măsurile necesare, pentru asigurarea continuității serviciului.
[bookmark: _Hlk151468521]Ținând cont de prevederile art. 165 alin. (1) lit. d) din  Hotărârea Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/ acordului – cadru din Legea nr. 98/2016 privind achizițiile publice, conform cărora ”prelungirea contractului iniţial nu poate depăşi o durată de Partea superioară a formularului4 luniPartea inferioară a formularului de la data expirării duratei iniţiale de îndeplinire a acestuia”, în scopul asigurării continuității serviciului și pentru a preîntâmpina situația în care deșeurile ar putea rămâne în stradă, cu consecințe asupra sănătății populației și a mediului înconjurător, Asociația de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” a considerat necesară încheierea Actului Adițional nr. 4 la Contractul nr. 34/61 din 13.03.2025 privind „Prestarea Serviciului de Salubrizare în zona de Colectare 1 Brad, județul Hunedoara”.
 Acest act adițional cuprinde următoarele modificări  și completări ale contractului:
· ARTICOLUL 3 – DURATA CONTRACTULUI, PERIOADA DE MOBILIZARE ȘI DATA DE ÎNCEPERE - alin. (1) se modifică astfel:
„(1) Durata prezentului contract este de 1 an și 4 luni, respectiv 16 luni, de la data de începere a Contractului, conform Ordinului de începere”.
[bookmark: _Hlk180053067]	Astfel, am inițiat prezentul proiect de hotărâre prin care am propus însușirea Actului Adițional nr. 4 la Contractul nr. 34/61 din 13.03.2025 privind „Prestarea Serviciului de Salubrizare în zona de colectare 1 Brad, Județul Hunedoara” și mandatarea președintelui Asociației să semneze acest document. 
	Am propus, de asemenea, acordarea unui mandat special reprezentantului Municipiului Brad să voteze „PENTRU”/„ÎMPOTRIVĂ”  în ședința Adunării Generale a Asociaţiei de Dezvoltare Intercomunitară ,,Sistemul Integrat de Gestionare a Deșeurilor Judetul Hunedoara”, în numele și pentru Municipiul Brad, aprobarea Actului Adițional nr. 4 la Contractul nr. 34/61 din  13.03.2025.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	Invoc în susţinerea prezentului proiect de hotărâre prevederile art. 17 alin. (5) din O.U.G. nr. 92/2021 privind regimul deșeurilor, modificată și aprobată prin Legea nr. 17/2023, ale O.U.G. nr. 74/2018, astfel cum a fost modificată prin Legea nr. 31 din 10.01.2019, cu modificările și completările ulterioare, ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Statutul A.D.I.S.I.G.D. HUNEDOARA, astfel cum a fost actualizat și modificat, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Legii nr.101/2006 a serviciului de salubrizare a localităţilor, republicată, cu modificările şi completările ulterioare, ale art. 6 alin. (2) și art. 54 alin. 5 lit. a) din Normele metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, aprobate prin Ordinului A.N.R.S.C nr. 640/2022, cu modificările și completările ulterioare, ale Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților, ale Legii nr. 98/2016 privind achizițiile publice, cu modificările si completările ulterioare, ale Documentul de poziție privind modul de implementare a proiectului ”Sistem integrat de management al deșeurilor în județul Hunedoara”, ale art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

                                                                              
PRIMAR
Florin CAZACU

